《席上次张法曹韵》
宋代·洪刍

山城臈月盛江梅，底用花奴羯鼓催。密炬暗随残漏尽，冰肌巧斗一枝开。

已闻珠贯停檀板，未许葱根近玉杯。多谢主人能卜昼，幽花未落更重来。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。